ddrg/super_eurlex huggingface dataset:
Neuvoston päätös, tehty 16 päivänä marraskuuta 2000, Euroopan yhteisön ja Venäjän federaation hallituksen välisen tiede- ja teknologiayhteistyötä koskevan sopimuksen tekemisestä



Virallinen lehti nro L 299 , 28/11/2000 s. 0014 - 0014



Neuvoston päätös, tehty 16 päivänä marraskuuta 2000, Euroopan yhteisön ja Venäjän federaation hallituksen välisen tiede- ja teknologiayhteistyötä koskevan sopimuksen tekemisestä (2000/742/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 170 artiklan yhdessä 300 artiklan 2 kohdan ensimmäisen alakohdan ensimmäisen virkkeen ja 300 artiklan 3 kohdan ensimmäisen alakohdan kanssa, ottaa huomioon komission ehdotuksen(1), ottaa huomioon Euroopan parlamentin lausunnon(2), sekä katsoo seuraavaa: (1) Euroopan yhteisö ja Venäjän federaatio toteuttavat parhaillaan erityisiä tutkimusohjelmia molemmille osapuolille tärkeillä aloilla. (2) Venäjän federaatio sekä Euroopan yhteisö ja sen jäsenvaltiot ovat allekirjoittaneet kumppanuus- ja yhteistyösopimuksen(3), jonka 62 artiklassa määrätään tieteen ja teknologian alaan liittyviä "erityisjärjestelyjä" koskevista neuvotteluista. (3) Neuvosto valtuutti 10 päivänä marraskuuta 1997 tekemällään päätöksellä komission neuvottelemaan Euroopan yhteisön ja Venäjän federaation hallituksen välisestä tiede- ja teknologiayhteistyötä koskevasta sopimuksesta, joka olisi voimassa Euroopan parlamentin ja neuvoston päätöksellä N:o 182/1999/EY(4) perustetun viidennen puiteohjelman ajan. (4) Olisi hyväksyttävä Euroopan yhteisön ja Venäjän federaation hallituksen välinen tiede- ja teknologiayhteistyötä koskeva sopimus, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön ja Venäjän federaation hallituksen välinen tiede- ja teknologiayhteistyötä koskeva sopimus. Sopimuksen teksti on tämän päätöksen liitteenä. 2 artikla Neuvoston puheenjohtaja antaa yhteisön puolesta sopimuksen 12 artiklassa tarkoitetun ilmoituksen(5). Tehty Brysselissä 16 päivänä marraskuuta 2000. Neuvoston puolesta Puheenjohtaja R. Schwartzenberg (1) EYVL C 370 E, 26.10.1999, s. 22. (2) Ei vielä julkaistu virallisessa lehdessä. (3) EYVL L 327, 28.11.1997, s. 3. (4) EYVL L 26, 1.2.1999, s. 1. (5) Neuvoston pääsihteeri julkaisee tämän sopimuksen voimaantulopäivän Euroopan yhteisöjen virallisessa lehdessä.
Komission päätös, tehty 28 päivänä marraskuuta 2000, suojatoimenpiteistä bluetongue-tautia vastaan Sardiniassa, Italiassa tehdyn päätöksen 2000/598/EY ja toimenpiteistä bluetongue-tautia vastaan Sisiliassa ja Calabriassa tehdyn päätöksen 2000/685/EY muuttamisesta (tiedoksiannettu numerolla K(2000) 3561) (ETA:n kannalta merkityksellinen teksti)



Virallinen lehti nro L 300 , 29/11/2000 s. 0028 - 0028



Komission päätös, tehty 28 päivänä marraskuuta 2000, suojatoimenpiteistä bluetongue-tautia vastaan Sardiniassa, Italiassa tehdyn päätöksen 2000/598/EY ja toimenpiteistä bluetongue-tautia vastaan Sisiliassa ja Calabriassa tehdyn päätöksen 2000/685/EY muuttamisesta (tiedoksiannettu numerolla K(2000) 3561) (ETA:n kannalta merkityksellinen teksti) (2000/743/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 10 artiklan 4 kohdan, sekä katsoo seuraavaa: (1) Italian viranomaiset vahvistivat, että Sardiniassa, Sisiliassa ja Calabriassa on esiintynyt bluetongue-tautia. (2) Näiden taudinpurkausten vuoksi komissio teki päätöksen 2000/598/EY(3) suojatoimenpiteistä bluetongue-tautia vastaan Sardiniassa sekä päätöksen 2000/685/EY(4), jolla kyseiset toimenpiteet ulotettiin koskemaan Sisiliaa ja Calabriaa. (3) Näitä kahta päätöstä sovelletaan nykyisellään 30 päivään marraskuuta 2000, ja tautitilanteen kehitys huomioon ottaen niiden soveltamista on tarpeen jatkaa. (4) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Poistetaan päätösten 2000/598/EY ja 2000/685/EY 3 artiklasta virke "Tätä päätöstä sovelletaan 30 päivään marraskuuta 2000". 2 artikla Jäsenvaltioiden on muutettava kauppaan soveltamansa toimenpiteet tämän päätöksen mukaisiksi. Niiden on ilmoitettava tästä komissiolle viipymättä. 3 artikla Tämä päätös on osoitettu kaikille jäsenvaltioille. Tehty Brysselissä 28 päivänä marraskuuta 2000. Komission puolesta David Byrne Komission jäsen (1) EYVL L 224, 18.8.1990, s. 29. (2) EYVL L 62, 15.3.1993, s. 49. (3) EYVL L 253, 7.10.2000, s. 47. (4) EYVL L 283, 9.11.2000, s. 44.
2000/778/EY: Neuvoston päätös, tehty 20 päivänä marraskuuta 2000, Euroopan yhteisön ja entisen Jugoslavian tasavallan Makedonian yhteistyösopimuksen kauppaa ja kaupan liitännäistoimenpiteitä koskevien määräysten soveltamisen keskeyttämisestä kirjeenvaihtona Euroopan yhteisön ja entisen Jugoslavian tasavallan Makedonian välillä



Virallinen lehti nro L 309 , 09/12/2000 s. 0029 - 0029



Neuvoston päätös, tehty 20 päivänä marraskuuta 2000, Euroopan yhteisön ja entisen Jugoslavian tasavallan Makedonian yhteistyösopimuksen kauppaa ja kaupan liitännäistoimenpiteitä koskevien määräysten soveltamisen keskeyttämisestä kirjeenvaihtona Euroopan yhteisön ja entisen Jugoslavian tasavallan Makedonian välillä (2000/778/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan toisen alakohdan kanssa, ottaa huomioon komission lausunnon, sekä katsoo seuraavaa: (1) Euroopan yhteisön ja entisen Jugoslavian tasavallan Makedonian yhteistyösopimus(1) allekirjoitettiin kirjeenvaihtona 29 päivänä huhtikuuta 1997, ja se tuli voimaan 1 päivänä tammikuuta 1998. (2) Neuvoston asetusta (EY) N:o 2007/2000, annettu 18 päivänä syyskuuta 2000, poikkeuksellisten kaupan toimenpiteiden käyttöönotosta Euroopan unionin vakautus- ja assosiaatioprosessiin osallistuville tai siihen yhteydessä oleville maille ja alueille(2), ei sovelleta entisestä Jugoslavian tasavallasta Makedoniasta peräisin olevien tuotteiden tuonnissa yhteisöön viinin tuontia lukuun ottamatta. (3) Asetuksen (EY) N:o 2007/2000 muuttamisesta annettavalla neuvoston asetuksella (EY) N:o 2563/2000(3) myönnetään entiselle Jugoslavian tasavallalle Makedonialle asetuksen (EY) N:o 2007/2000 mukaisia parannettuja yksipuolisia tullietuuksia vastaavat etuudet viiniä koskevia myönnytyksiä lukuun ottamatta. (4) Tämän vuoksi yhteistyösopimuksen kauppaa koskevien määräysten ja niihin liittyvien liitteiden soveltaminen olisi keskeytettävä, jotta entiseen Jugoslavian tasavaltaan Makedoniaan voidaan soveltaa asetuksen (EY) N:o 2007/2000 mukaisia parannettuja yksipuolisia tullietuuksia, ON PÄÄTTÄNYT SEURAAVAA: 1 artikla Hyväksytään Euroopan yhteisön puolesta Euroopan yhteisön ja entisen Jugoslavian tasavallan Makedonian välinen kirjeenvaihto Euroopan yhteisön ja entisen Jugoslavian tasavallan Makedonian yhteistyösopimuksen kauppaa ja kaupan liitännäistoimenpiteitä koskevia määräyksiä sisältävän II osaston, asianomaiset liitteet mukaan luettuina, soveltamisen keskeyttämisestä. Keskeytystä sovelletaan asetuksen (EY) N:o 2007/2000 muuttamisesta annetun neuvoston asetuksen (EY) N:o 2563/2000 soveltamispäivästä. Kirjeenvaihto on tämän päätöksen liitteenä. 2 artikla Neuvoston puheenjohtaja oikeutetaan nimeämään henkilöt, joilla on valtuudet allekirjoittaa kirjeenvaihto yhteisöä sitovasti. 3 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 20 päivänä marraskuuta 2000. Neuvoston puolesta Puheenjohtaja H. Védrine (1) EYVL L 348, 18.12.1997, s. 2. (2) EYVL L 240, 23.9.2000, s. 1. (3) EYVL L 295, 23.11.2000, s. 1.
2000/790/EY: Komission päätös, tehty 30 päivänä marraskuuta 2000, kolmansista maista tulevaan hevoseläinten siemennesteen tuontiin hyväksyttyjä keinosiemennysasemia koskevasta luettelosta tehdyn päätöksen 2000/284/EY muuttamisesta toisen kerran (tiedoksiannettu numerolla K(2000) 3605)



Virallinen lehti nro L 314 , 14/12/2000 s. 0032 - 0040



Komission päätös, tehty 30 päivänä marraskuuta 2000, kolmansista maista tulevaan hevoseläinten siemennesteen tuontiin hyväksyttyjä keinosiemennysasemia koskevasta luettelosta tehdyn päätöksen 2000/284/EY muuttamisesta toisen kerran (tiedoksiannettu numerolla K(2000) 3605) (2000/790/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa siltä osin, kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset, 13 päivänä heinäkuuta 1992 annetun neuvoston direktiivin 92/65/ETY(1), sellaisena kuin se on viimeksi muutettuna komission päätöksellä 95/176/EY(2), ja erityisesti sen 17 artiklan 3 kohdan b alakohdan, sekä katsoo seuraavaa: (1) Maaliskuun 31 päivänä 2000 tehdyssä komission päätöksessä 2000/284/EY(3), sellaisena kuin se on viimeksi muutettuna päätökselle 2000/444/EY(4), vahvistetaan luettelo hevoseläinten siemennesteen tuontiin hyväksytyistä keinosiemennysasemista. (2) Amerikan yhdysvaltojen toimivaltaiset viranomaiset ilmoittivat komissiolle virallisesti 13 uuden hevoseläinten keinosiemennysaseman hyväksymisestä direktiivin 92/65/ETY säännösten mukaisesti. Tämän lisäksi Amerikan yhdysvaltojen viranomaiset tekivät joitakin korjauksia päätöksen 2000/284/EY liitteessä mainittua yhtä keinosiemennysasemaa koskeviin yksityiskohtiin. (3) On aiheellista muuttaa kyseistä luetteloa kyseisestä kolmannesta maasta saatujen uusien tietojen mukaan ja merkitä näkyvästi liitteeseen tehdyt muutokset selkeyden vuoksi. (4) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 2000/284/EY liite tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 30 päivänä marraskuuta 2000. Komission puolesta David Byrne Komission jäsen (1) EYVL L 268, 14.9.1992, s. 54. (2) EYVL L 117, 24.5.1995, s. 23. (3) EYVL L 94, 14.4.2000, s. 35. (4) EYVL L 179, 18.7.2000, s. 15. ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA >TAULUKON PAIKKA>
2000/780/EY: Komission päätös, tehty 28 päivänä marraskuuta 2000, jäsenvaltioiden oikeuttamisesta säätämään poikkeuksia tiettyihin Kanadasta tai Amerikan yhdysvalloista peräisin olevia kuorellisia tammitukkeja (Quercus L.) koskeviin neuvoston direktiivin 2000/29/EY säännöksiin tehdyn päätöksen 93/467/ETY muuttamisesta (tiedoksiannettu numerolla K(2000) 3582)



Virallinen lehti nro L 309 , 09/12/2000 s. 0035 - 0035



Komission päätös, tehty 28 päivänä marraskuuta 2000, jäsenvaltioiden oikeuttamisesta säätämään poikkeuksia tiettyihin Kanadasta tai Amerikan yhdysvalloista peräisin olevia kuorellisia tammitukkeja (Quercus L.) koskeviin neuvoston direktiivin 2000/29/EY säännöksiin tehdyn päätöksen 93/467/ETY muuttamisesta (tiedoksiannettu numerolla K(2000) 3582) (2000/780/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvien tai kasvituotteiden haitallisten organismien yhteisöön kulkeutumisen ja siellä leviämisen estämiseen liittyvistä toimenpiteistä 8 päivänä toukokuuta 2000 annetun neuvoston direktiivin 2000/29/EY(1) ja erityisesti sen 15 artiklan 1 kohdan, ottaa huomioon Saksan esittämän pyynnön, sekä katsoo seuraavaa: (1) Direktiivin 2000/29/EY säännösten mukaisesti Pohjois-Amerikan maista peräisin olevia kuorellisia tammitukkeja (Quercus L.) ei periaatteessa saa tuoda yhteisöön ottaen huomioon tammen lakastumistaudin aiheuttajan Ceratocystis fagacearum (Bretz) Hunt. -kasvintuhoojan kulkeutumisvaara. (2) Komission päätöksellä 93/467/ETY(2), sellaisena kuin se on viimeksi muutettuna päätöksellä 98/661/EY(3), sallitaan poikkeukset Kanadasta ja Amerikan yhdysvalloista peräisin olevien kuorellisten tammitukkien (Quercus L.) osalta, jos erityisedellytykset on täytetty. (3) Päätöksessä 93/467/ETY, sellaisena kuin se on muutettuna, säädetään, että luvan voimassaolo päättyy 31 päivänä joulukuuta 2000. (4) Tällä hetkellä käytettävissä olevien tietojen perusteella olisi säilytettävä edellä mainitussa päätöksessä säädettyyn poikkeukseen sovellettavat edellytykset. (5) Luvan antamisen perusteena olevat olosuhteet vallitsevat edelleen. (6) Sen vuoksi olisi pidennettävä luvan voimassaoloaikaa rajoitetuksi ajanjaksoksi. (7) Komisio varmistaa, että Kanada ja Amerikan yhdysvallat toimittavat kaiken käytettävissä olevan teknisen tiedon, joka on tarpeen edellä mainittujen teknisten edellytysten mukaisesti vaadittujen suojatoimenpiteiden toiminnan valvonnan jatkamiseksi. (8) Tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 93/467/ETY seuraavasti: 1) Korvataan 3 artiklassa päivämäärä "31 päivään joulukuuta 2000" päivämäärällä "31 päivään joulukuuta 2002". 2) Korvataan liitteessä I olevassa 7 kohdassa ilmaisu "98/661/EY" ilmaisulla "2000/780/EY". 2 artikla Tämä päätös on osoitettu kaikille jäsenvaltioille. Tehty Brysselissä 28 päivänä marraskuuta 2000. Komission puolesta David Byrne Komission jäsen (1) EYVL L 169, 10.7.2000, s. 1. (2) EYVL L 217, 27.8.1993, s. 49. (3) EYVL L 329, 24.11.1998, s. 18.
2000/787/EY: Neuvoston päätös, tehty 23 päivänä marraskuuta 2000, Euroopan yhteisön ja Kiinan kansantasavallan 19 päivänä toukokuuta 2000 Pekingissä parafoidun kirjeenvaihtona tehdyn sopimuksen, joka koskee niiden välisen tekstiilituotteiden kauppaa koskevan sekä niiden välisen MFA-sopimuksen soveltamisalaan kuulumattomien tekstiilituotteiden kauppaa koskevan 19 päivänä tammikuuta 1995 parafoidun sopimuksen muuttamista, allekirjoittamisesta yhteisön puolesta ja sen väliaikaisesta soveltamisesta



Virallinen lehti nro L 314 , 14/12/2000 s. 0013 - 0013



Neuvoston päätös, tehty 23 päivänä marraskuuta 2000, Euroopan yhteisön ja Kiinan kansantasavallan 19 päivänä toukokuuta 2000 Pekingissä parafoidun kirjeenvaihtona tehdyn sopimuksen, joka koskee niiden välisen tekstiilituotteiden kauppaa koskevan sekä niiden välisen MFA-sopimuksen soveltamisalaan kuulumattomien tekstiilituotteiden kauppaa koskevan 19 päivänä tammikuuta 1995 parafoidun sopimuksen muuttamista, allekirjoittamisesta yhteisön puolesta ja sen väliaikaisesta soveltamisesta (2000/787/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan toisen kohdan ensimmäisen virkkeen kanssa, ottaa huomioon komission ehdotuksen, sekä katsoo seuraavaa: (1) Komissio on neuvotellut Euroopan yhteisön puolesta tekstiilituotteiden kauppaa koskevan sopimuksen Kiinan kansantasavallan kanssa. (2) Sopimus parafoitiin 19 päivänä toukokuuta 2000. (3) Sopimus olisi allekirjoitettava Euroopan yhteisön puolesta. (4) Kyseistä sopimusta on tarpeen soveltaa väliaikaisesti kunnes asiaan kuuluvat menettelyt sopimuksen muodollista tekemistä varten on saatu päätökseen, mikäli toinen osapuoli tekee samoin, ON PÄÄTTÄNYT SEURAAVAA: 1 artikla Euroopan yhteisön ja Kiinan kansantasavallan kirjeenvaihtona tehtävä, 19 päivänä toukokuuta 2000 Pekingissä parafoitu sopimus, joka koskee niiden välisen tekstiilituotteiden kauppaa koskevan sopimuksen sekä niiden välisen MFA-sopimuksen soveltamisalaan kuulumattomien tekstiilituotteiden kauppaa koskevan, 19 päivänä tammikuuta 1995 Pekingissä parafoidun sopimuksen, sellaisina kuin molemmat ovat viimeksi muutettuna 6 päivänä joulukuuta 1999 parafoidulla, kirjeenvaihtona tehdyllä sopimuksella, allekirjoitetaan Euroopan yhteisön puolesta edellyttäen, että sopimus tehdään. 2 artikla Neuvoston puheenjohtaja valtuutetaan nimeämään henkilöt, joilla on oikeus allekirjoittaa sopimus yhteisön puolesta. Sopimus on tämän päätöksen liitteenä. 3 artikla Sopimusta sovelletaan väliaikaisesti kunnes menettelyt sopimuksen tekemistä varten on saatu päätökseen, mikäli toinen osapuoli tekee samoin(1). Tehty Brysselissä 23 päivänä marraskuuta 2000. Neuvoston puolesta Puheenjohtaja C. Tasca (1) Väliaikaisen soveltamisen alkamispäivä on 24. marraskuuta 2000.
2000/763/EY: Komission päätös, tehty 15 päivänä marraskuuta 2000, tomaatinjalostajien ennakkotuen maksumääräaikaa koskevan Italian tasavallan esittämän pyynnön hyväksymisestä (tiedoksiannettu numerolla K(2000) 3299) (Ainoastaan italiankielinen teksti on todistusvoimainen)



Virallinen lehti nro L 305 , 06/12/2000 s. 0034 - 0034



Komission päätös, tehty 15 päivänä marraskuuta 2000, tomaatinjalostajien ennakkotuen maksumääräaikaa koskevan Italian tasavallan esittämän pyynnön hyväksymisestä (tiedoksiannettu numerolla K(2000) 3299) (Ainoastaan italiankielinen teksti on todistusvoimainen) (2000/763/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon neuvoston asetuksen (EY) N:o 2201/96 soveltamista koskevista yksityiskohtaisista säännöistä hedelmä- ja vihannesjalostealan tuotantotukijärjestelmän osalta 19 päivänä maaliskuuta 1997 annetun komission asetuksen (EY) N:o 504/97(1), sellaisena kuin se on viimeksi muutettuna asetuksella (EY) N:o 1607/1999(2), ja erityisesti sen 13 artiklan 2 kohdan, sekä katsoo seuraavaa: (1) Asetuksen (EY) N:o 504/97 13 artiklan 2 kohdassa säädetään, että toimivaltaisen elimen on maksettava ennakkotuki 30 päivän kuluessa hakemuksen tekemisestä ja että kyseistä määräaikaa voidaan jäsenvaltion pyynnöstä ja komission suostumuksella pidentää 45 päivään, jos sitä ei asianmukaisesti perusteltujen, valvontaan liittyvien syiden vuoksi voida noudattaa. (2) Italia on erilaisten aluettaan koskevien ja komissiolle tiedoksi annettujen valvontatarpeiden perusteella pyytänyt tämän säännöksen soveltamista markkinointivuonna 2000-2001. Mainittujen tietojen tutkinnan perusteella on tarpeen hyväksyä Italian pyyntö, ON TEHNYT TÄMÄN PÄÄTÖKSEN: 1 artikla 1. Italian tasavalta voi soveltaa asetuksen (EY) N:o 504/97 13 artiklan 2 kohdan neljännessä alakohdassa olevaa säännöstä. 2. Tämä lupa on voimassa markkinointivuonna 2000/2001, mikäli valvontaedellytykset säilyvät ennallaan. 2 artikla Tämä päätös on osoitettu Italian tasavallalle. Tehty Brysselissä 15 päivänä marraskuuta 2000. Komission puolesta Franz Fischler Komission jäsen (1) EYVL L 78, 20.3.1997, s. 14. (2) EYVL L 190, 23.7.1999, s. 11.
2000/751/EY: Neuvoston päätös, tehty 30 päivänä marraskuuta 2000, 14 päivänä kesäkuuta 1985 tehdyn Schengenin sopimuksen soveltamisesta tehdyllä yleissopimuksella perustetun toimeenpanevan komitean hyväksymän yhteisen käsikirjan joidenkin osien luokituksen kumoamisesta



Virallinen lehti nro L 303 , 02/12/2000 s. 0029 - 0029



Neuvoston päätös, tehty 30 päivänä marraskuuta 2000, 14 päivänä kesäkuuta 1985 tehdyn Schengenin sopimuksen soveltamisesta tehdyllä yleissopimuksella perustetun toimeenpanevan komitean hyväksymän yhteisen käsikirjan joidenkin osien luokituksen kumoamisesta (2000/751/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 207 artiklan, sekä katsoo seuraavaa: (1) 14 päivänä kesäkuuta 1985 tehdyn Schengenin sopimuksen soveltamisesta tehdyllä yleissopimuksella perustettu toimeenpaneva komitea, jonka sijasta neuvosto nyt toimii Schengen-pöytäkirjan 2 artiklan mukaisesti, luokitteli 14 päivänä joulukuuta 1993 (asiak. SCH/Com-ex (93) 22 rev) ja 23 päivänä kesäkuuta 1998 (asiak. SCH/Com-ex (98) 17) tekemillään päätöksillä luottamuksellisiksi kaikki sen yhteisen käsikirjan määräykset, jonka viimeisin versio hyväksyttiin toimeenpanevan komitean 28 päivänä huhtikuuta 1999 tekemällä päätöksellä (asiak. SCH/Com-ex (99) 13). (2) Yhteinen käsikirja ja toimeenpanevan komitean päätökset sen luokituksesta kuuluvat Schengenin säännöstöön sellaisina kuin neuvosto on määritellyt ne päätöksessään 1999/435/EY(1). (3) Osa yhteisen käsikirjan luokituksesta olisi kumottava, mukaan lukien yhteisen konsuliohjeiston luokittelemattomia määräyksiä vastaavat määräykset, ON PÄÄTTÄNYT SEURAAVAA: 1 artikla Kumotaan yhteisen käsikirjan I osan sekä liitteiden 1, 2, 3, 4, 5, 5a, 6, 6a, 7, 8, 8a, 9, 10, 11, 12, 13, 14 ja 14a luokitus. 2 artikla Ne yhteisen käsikirjan osat, joiden luokitus kumotaan, julkaistaan Euroopan yhteisöjen virallisessa lehdessä. 3 artikla Tätä päätöstä noudatetaan päivästä, jona se julkaistaan. Tehty Brysselissä 30 päivänä marraskuuta 2000. Neuvoston puolesta Puheenjohtaja M. Lebranchu (1) EYVL L 176, 10.7.1999, s. 1.
2000/762/EG: Komission päätös, tehty 15 päivänä marraskuuta 2000, naudanlihan pakollisesta merkintäjärjestelmästä Ruotsissa (tiedoksiannettu numerolla K(2000) 3297) (Ainoastaan ruotsinkielinen teksti on todistusvoimainen)



Virallinen lehti nro L 305 , 06/12/2000 s. 0032 - 0033



Komission päätös, tehty 15 päivänä marraskuuta 2000, naudanlihan pakollisesta merkintäjärjestelmästä Ruotsissa (tiedoksiannettu numerolla K(2000) 3297) (Ainoastaan ruotsinkielinen teksti on todistusvoimainen) (2000/762/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon nautaeläinten tunnistus- ja rekisteröintijärjestelmän käyttöönottamisesta sekä naudanlihan ja naudanlihatuotteiden pakollisesta merkitsemisestä 17 päivänä heinäkuuta 2000 annetun Euroopan parlamentin ja neuvoston asetuksen (EY) N:o 1760/2000(1) ja erityisesti sen 13 artiklan 3 kohdan, sekä katsoo seuraavaa: (1) Asetuksen (EY) N:o 1760/2000 13 artiklan 3 kohdassa säädetään, että 31 päivään joulukuuta 2001 saakka jäsenvaltiot, joiden nautaeläinten tunnistus- ja rekisteröintijärjestelmään sisältyy riittävästi yksityiskohtaisia tietoja, voivat päättää, että kyseisessä jäsenvaltiossa syntyneistä, lihotetuista ja teurastetuista nautaeläimistä peräisin olevan lihan merkintöihin on sisällytettävä myös lisätietoja. (2) Komission päätöksessä 1999/693/EY(2) todetaan nautaeläimiä koskevan Ruotsin tietokannan toimintakelpoisuus. (3) Ruotsi on hakenut komission hyväksyntää tällaiselle naudanlihan pakolliselle merkintäjärjestelmälle asetuksen (EY) N:o 1760/2000 13 artiklan 4 kohdan mukaisesti, ON TEHNYT TÄMÄN PÄÄTÖKSEN: 1 artikla Hyväksytään Ruotsin alueella syntyneistä, lihotetuista ja teurastetuista nautaeläimistä saadun lihan pakollisen merkintäjärjestelmän käyttöönottoa koskeva Ruotsin hakemus, josta on tiivistelmä liitteessä, asetuksen (EY) N:o 1760/2000 13 artiklan 4 kohdan mukaisesti. 2 artikla Tämä päätös on osoitettu Ruotsin kuningaskunnalle. Tehty Brysselissä 15 päivänä marraskuuta 2000. Komission puolesta Franz Fischler Komission jäsen (1) EYVL L 204, 11.8.2000, s. 1. (2) EYVL L 273, 23.10.1999, s. 14. LIITE 1. Naudanlihaan ja naudanlihatuotteisiin kiinnitettävä ruotsalaisalkuperää osoittava merkintä Ruotsissa syntyneistä, kasvatetuista ja teurastetuista nautaeläimistä saatuun naudanlihaan ja naudanlihatuotteisiin kiinnitetään ruotsalaisalkuperää osoittava merkintä. 2. Ennen vähittäismyyntiä myyntiin tarjottu naudanliha Ennen vähittäismyyntiä myyntiin tarjotun naudanlihan mukana on oltava merkintöjen perusteena käytettävät tiedot, jos lihassa käytettyihin pakkauksiin ei ole tehty merkintöjä. 3. Loppukäyttäjälle myytävä kääreetön naudanliha Kun loppukäyttäjälle myydään kääreetöntä naudanlihaa, ruotsalaisalkuperää koskevat tiedot voidaan osoittaa lihan vieressä olevalla merkillä tai merkinnällä.